Քրիս Ֆրում

Քրիստոֆեր (Քրիս) Ֆրում (անգլ.՝ Christopher "Chris" Froome), բրիտանացի պրոֆեսիոնալ ճանապարհային հեծանվորդ, Team Sky խմբի անդամ։ Քառակի չեմպիոն «Տուր դը Ֆրանս»-ի ընդհանուր դասակարգման մեջ (2013,2015,2016,2017)։ Կրկնակի բրոնզե մեդալակիր Օլիմպիական խաղերի անհատական մրցաշարում (2012, 2016)։ Ծնվել է Քենիայում, պատանի հասակում ծնողների հետ տեղափոխվել է Հարավաֆրիկյան Հանրապետություն, իսկ 2008 թվականին ստացել է բրիտանական քաղաքացիություն և այս ամենի հետ մեկտեղ հանդես է եկել Մեծ Բրիտանիայի դրոշի տակ։ Նա առաջին բնիկ աֆրիկացին է, ով հասել է մինչև Գրանդ տուր և հաղթել Տուր դը Ֆրանս 2013, 2015, 2016 և 2017 թվականների մրցարշավերը։


== Գործունեություն ==
Առաջին անգամ միջազգային խաղասպարեզում Ֆրումը հանդես է եկել 2006 թվականին, երբ Քենիայի հավաքականում մասնակցել է աշխարհի առաջնությանը U23 բարձր տարիքային խմբում։ Խմբային մրցաշարում նա դարձել է 45-րդը, իսկ վերջնականը ավարտել է 36-րդ հորիզոնականում։ 2007 թվականին Քրիսը ստորագրում է իր առաջին պրոֆեսիոնալ պայմանագիրը հարավաֆրիկյան «Konica Minolta» խմբի հետ։ Այդ խմբի կազմում Ֆրումը տանում է իր առաջին երկու հաղթանակները․ հաղթում է Giro delle Regioni-ի 5-րդ փուլը և Ճապոնիայի տուրի 6-րդ փուլը։
Այդ հաջողությունները աննկատ չեն մնում, և 2008 թ.-ին Քրիսը տեղափոխվում է Եվրոպա, «Barloworld» բրիտանական խումբ։ Այս խմբում Ֆրումը զբաղեցնում է 2-րդ տեղը Հարավաֆրիկյան Հանրապետության Giro del Capo-ի բազմօրյա մրցաշարի հաշվում և առաջինը մեկնարկում է Տուր դը Ֆրանս 2008-ը, որը ավարտում է 61-րդ հորիզոնականում։ Հաջորդ տարի Ջիրո դ'Իտալիա 2009-ում նա զբաղեցնում է 35-րդ տեղը։ 2009 թվականի սեմպտեմբերին բրիտանացին հայտարարում է նոր բրիտանական «Team Sky» խումբ անցնելու մասին։
Այդ խմբում սկզբանական շրջանում  Tour du Haut Var-ում Ֆրումը ընդհանուր հաշվում զբաղեցնում է 9-րդ տեղը։ Բացի դրանից Ֆրումը Բրիտանիայի առաջնությունում զբաղեցնում է 2-րդ տեղը՝ զիջելով միայն իր թիմակից Բրեդլի Ուիգինիսին։ Մեծ Բրիտանիայի խմբի կազմում Ֆրումը մասնակցում է Համագործակցության խաղերին և առանձին մեկնարկի մրցաշարում զբաղեցնում է 5-րդ տեղը՝ զիջելով ընդամենը 2 րոպե Դեյվիդ Միլլարիին։
2011 թ․ առաջին կեսը, թվում էր, այդքան էլ հաջող չէ Ֆրումի համար, սակայն նա կտրուկ հաջողության է հասնում իսպանական Վուելտա մրցաշարում։ Առաջին շաբաթվա փուլերում Քրիսը 30-րդ հորիզոնականից չէր իջնում, իսկ 9-րդ փուլում լեռնային վերջնախաղում Կավատիլիայի վերելքում դառնում է 5-րդը։ Մեկ օր անց, առանձին մեկնարկում Ֆրումը զբաղեցնում է 2-րդ հորիզոնականը՝ պարտվելով միայն Թոնի Մարտինին։ Այդ հաջողության արդյունքում Ֆրումը դառնում է իսպանական սուպերբազմօրյա մրցաշարի ընդհանուր հաշվի առաջնրդը։ Կարմիր առաջնորդական շապիկը Ֆրումը իր ուսերին կրում է մեկ ամբողջ օր, հաղթում է 17-րդ փուլում՝ Պենյա-Կաբարգայի վերելքին բառացիորեն խլելով հաղթանակը գլխավոր մրցակից Խուան Խոսե Կոբոյից։ Արդյունքում Վուելտա 2011-ում Ֆրումը զբաղեցնում է 2-րդ տեղը՝ զիջելով Խուան Խոսե Կոբոյին GEOX-ից 13 վայրկյանով։
Տուր դը Ֆրանս 2012-ում ևս զբաղեցնում է 2-րդ տեղը՝ պարտվելով միայն իր կապիտան Բրեդլի Ուիգինիսին։ 2012թ․ օլիմպիական խաղերում անհատական մրցաշարում Քրիսը դառնում է 3-րդը։
Իր առաջին հաղթանակը Քրիսը տանում է Տուր դը Ֆրանս 2013-ում, սակայն հաջորդ տարի, Տուր դը Ֆրանս 2014-ում անցնում է դիստանցիան։ Դրանից հետո, Քրիսը հաղթում է Տուր դը Ֆրանս 2015, 2016, 2017-ը ընդհանուր դասակարգման մեջ։


== Ձեռքբերումներ ==


== Մասնակցության վիճակագրություն ==


==== Բազմօրյա մրցաշարեր ====


== Անձնական կյանք ==
2014 թվականի նոյեմբերին Ֆրումը ամուսնանում է Միշել Կաունդի հետ։ Զույգին ունի որդի՝ Կելլանը (ծնվ․ 15․12․2015)


== Մրցանակներ ==
Բրիտանական կայսրության օրդեն սպայի աստիճան (30 դեկտմեբեր 2015) — «հեծանվսպորտում արժանի գործերի համար».


== Ծանոթագրություններ ==


== Արտաքին հղումներ ==
Профиль на официальном сайте Team Sky Archived 2011-09-02 at the Wayback Machine.